Ίγκορ Ακινφέεφ

Ο Ίγκορ Βλαντίμιροβιτς Ακινφέεφ (И́горь Влади́мирович Акинфе́ев, 8 Απριλίου 1986) είναι Ρώσος τερματοφύλακας, ο οποίος παίζει στην ΤΣΣΚΑ Μόσχας.

 Καριέρα 
 ΤΣΣΚΑ Μόσχας 
Ο Ακινφέεφ γεννήθηκε στο Βίτνογιε. Εμφανίστηκε στην βασική ενδεκάδα της ΤΣΣΚΑ Μόσχας στην ηλικία των 17 και από τότε είναι ο πρώτος τερματοφύλακας της ομάδας. Μαζί με την ΤΣΣΚΑ Μόσχας, ο Ακινφέεφ κατέκτησε το Κύπελλο ΟΥΕΦΑ, τρία πρωταθλήματα Ρωσίας και το τρόπαιο Ζβεζντά, το οποίο δίνεται στον καλύτερο ποδοσφαιριστή από την πρώην ΕΣΣΔ. Είναι επίσης αρχηγός της ΤΣΣΚΑ Μόσχας.

 Διεθνής καριέρα 
Ο Ίγκορ Ακινφέεφ έκανε το ντεμπούτο του για την εθνική Ρωσίας σε ένα φιλικό αγώνα απέναντι στην εθνική Νορβηγίας, στις 28 Απριλίου 2004, στην ηλικία των 18 ετών και 20 ημερών - έγινε ο τρίτος νεότερος τερματοφύλακας που έπαιξε για την εθνική μετά τους Εντουάρντ Στριλτσόφ και Σεργκέι Ροντιόνοφ και ο νεότερος διεθνής στην ιστορία της Ρωσικής Ομοσπονδίας. Συμπεριελήφθη ως τρίτος τερματοφύλακας στην σύνθεση της εθνικής Ρωσίας για το Euro 2004 μετά τους Σεργκέι Οφτσίνικοφ και Βιτσισλάφ Μαλαφέεφ. Το ντεμπούτο του σε αγώνα σοβαρής διοργάνωσης διεξήχθη στις 30 Μαρτίου 2005, απέναντι στην εθνική Εσθονίας για τα προκριματικά του Mundial 2006. Τότε έλαβε τη θέση του πρώτου τερματοφύλακα της εθνικής Ρωσίας μετά τον τραυματισμό του Μαλαφέεφ. Ο Ακινφέεφ έμεινε ο πρώτος τερματοφύλακας της εθνικής Ρωσίας στην περίοδο που προπονητές της ήταν οι Γιούρι Σιόμιν και Γκους Χίντιγκ. Στις 6 Μαΐου 2007, στον αγώνα με την ΦΚ Ροστόφ, ο Ακινφέεφ δέχτηκε τραύμα στο γόνατο, κάτι που τον άφησε εκτός δράσης για τέσσερις μήνες. Ως αποτέλεσμα, ο Ίγκορ έχασε τη θέση του πρώτου τερματοφύλακα της εθνικής, αρχικά από τον Μαλαφέεφ και μετά από τον Βλαντίμιρ Γκαμπούλοφ. Επέστρεψε στην σύνθεση της εθνικής Ρωσίας και έλαβε τη θέση του πρώτου τερματοφύλακα της εθνικής Ρωσίας στο Euro 2008. Στις 25 Μαΐου 2012, συμπεριελήφθη στην 23μελή αποστολή της εθνικής Ρωσίας για το Euro 2012.

 Στατιστική 

Μέχρι τις 13 Ιανουαρίου 2012.

ΟμάδαΧρονιάΠρωτάθλημα ΡωσίαςΚύπελλο ΡωσίαςΛιγκ Καπ ΡωσίαςΣούπερ Καπ ΡωσίαςΓιουρόπα ΛιγκΤσάμπιονς ΛιγκΣούπερ Καπ ΟΥΕΦΑΣύνολοΤΣΣΚΑ Μόσχας200313-112-12-100001-20018-15200426-151-1001-10010-70038-24200529-177-4000015-11001-352-35200628-257-2001-2008-50044-34200710-62-1001-22-13-80018-18200830-242-300006-6000038-33200930-304-3001-14-36-100045-47201028-2210001-17-34-40041-302011/1226-194-5001-14-3000035-28Σύνολο220-16930-202-16-838-2732-361-3329-264Συνολικά στην καριέρα220−16930-202-16-838-2732-361-3329-264

 Στατιστική εμφανίσεων στην ΤΣΣΚΑ 

Μέχρι τις 20 Φεβρουαρίου 2012.

ΔιοργάνωσηΠαιχνίδιαΤέρματαΚίτρινες κάρτεςΚόκκινες κάρτεςΠρωτάθλημα ποδοσφαίρου Ρωσίας220-169122Κύπελλο ποδοσφαίρου Ρωσίας30-2010Σούπερ Καπ Ρωσίας6-800Λιγκ Καπ Ρωσίας2-100Κύπελλο ΟΥΕΦΑ38-2120Τσάμπιονς Λιγκ32-3610ΟΥΕΦΑ Σούπερ Καπ1-300Σύνολο329-264162

 Τίτλοι 

 Ομαδικοί 

ΤΣΣΚΑ Μόσχας

 Πρωτάθλημα ποδοσφαίρου Ρωσίας (3): 2003, 2005, 2006
 Σούπερ Καπ Ρωσίας (4): 2004, 2006, 2007, 2009
 Κύπελλο ποδοσφαίρου Ρωσίας (5): 2004-05, 2005-06, 2007–08, 2008-09, 2010-11
 Κύπελλο ΟΥΕΦΑ (1): 2004-05

 Διεθνείς 

 Τρίτη θέση στο Euro 2008

 Ατομικοί 

 Ποδοσφαιριστής της Χρονιάς στην Βαλτική και στην Κοινοπολιτεία Ανεξάρτητων Κρατών σύμφωνα με το Σπορτ-Εξπρές: 2006

 Παραπομπές 

 Εξωτερικοί σύνδεσμοι 
 Transfermarkt.co.uk profile



Κατηγορία:Ρώσοι ποδοσφαιριστές
Κατηγορία:Ποδοσφαιριστές Εθνικής Ρωσίας
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές ΤΣΣΚΑ Μόσχας
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Κυπέλλου Συνομοσπονδιών FIFA 2017
Κατηγορία:FIFA Century Club